दक्षिण अफ्रीकी गेंदबाजों की बात करें, तो पिछले 2 साल में मॉर्कल ने अपनी ज़मीन पर 5 टेस्ट में 19 विकेट लिए हैं. फिलेंडर ने इतने ही टेस्ट में 21 विकेट, रबाडा ने 10 टेस्ट में 61 विकेट तो स्टेन ने 3 टेस्ट में 14 विकेट, मॉरिस ने 2 टेस्ट में 4 विकेट लिए हैं. हालांकि रबाडा को छोड़कर बाक़ी के चारों गेंदबाज पिछले कुछ महीनों से चोट से जूझते दिखाई दिए हैं. ऐसे में टीम इंडिया के बल्लेबाज इसका फायदा उठा सकते हैं. वहीं अगर भारत की बात करे तो मोहम्मद शमी, भुवनवेश्वर कुमार, ईशांत शर्मा, उमेश यादव जैसे गेंदबाजों के अलावा हार्दिक पंड्या और टेस्ट डेब्यू का इंतज़ार कर रहे जसप्रीत बुमराह भी कारगार साबित हो सकते हैं.